ร้าน hua seng hong เป็นร้านอาหารจีนที่มีสาขาเยอะมากค่ะ หลายๆที่อาจจะใช้ชื่อว่าhong min แต่เป็นร้านแบรนด์เดียวกันเนี่ยแหละ ซึ่งร้านนี้เรารับประกันได้ว่าอร่อยถูกปากคนส่วนใหญ่แน่นอน เพราะ รสชาติเข้มข้นดี มีเมนูเยอะ และอาหารที่นี่เมนูส่วนมาก คนไทยก็คุ้นเคยกันดีค่ะ

พิกัติร้านสาขานี้อยู่ที่ปากซอย101/1 ติดกับรถไฟฟ้าสถานีปุณวิถีเป๊ะ เดินทางง่ายมาก แต่ถ้าขับรถมาที่นี่ก็มีลานจอดกว้างดีค่ะ มีคนดูแลสะดวกสบาย
ในร้านบรรยากาศค่อนข้างใช้ได้เลย ถึงแม้จะตกแต้งง่ายๆแต่สบายตา เน้นโทนสว่างๆ ใครต้องการควาทเป็นส่วนตัวก็พอมีห้องให้จองได้ค่ะ

••เมนูที่สั่ง••
- ต้มยำปลา
เมนูนี้เผ็ดร้อนจริงๆ ออกเค็มๆเผ็ดๆจัดเต็มมาก ชอบมาก ปลาก็สดนุ่มดี

- หมี่ผัดเซี่ยงไฮ้
ปกติทานแต่ผัดหมี่ฮ่องกง แต่เมนูนี้จะใส่พริกจีนผัดมาเผ็ดๆ มีเครื่องเพิ่มจากแบบผัดฮ่องกงนิดหน่อย เส้นเป็นหมี่ซั่ว รสชาติโอเคเลย

- โหงวก้วยกระทงเผือก
เรื่องรสชาติบอกเลยว่าเป็นเมนูประจำที่ไม่ทานไม่ได้เลยค่ะ ผัดกับซอสสูตรเฉพาะออกหวานกลมกล่อม เคลือบทั่วเครื่องแน่นๆที่ร้านใส้ผัดลงมา กระทงก็ทอดกีมาก เผือกกรอบ ไม่แข็ง แต่เสียดายที่กระทงเล็กกว่าเดิมที่เคยทานมาก

- ผัดหอยลายแบบเซี่ยงไฮ้
ส่วนตัวคิดว่าเมนูนี้นังไม่ผ่านเป็นหอยลายแบบกลมๆไม่เหมือนที่เราเคยทานกันทั่วไป รสขาติผัดมาไม่ค่อยเข้มข้น รสอ่อนไปเยอะเลย

- ยำแมงกระพรุน
รสขาตินำ้ยำน้ำมันงาหอมๆ เส้นทำค่อนข้างใหญ่ไปหน่อย ถ้าเล็กกว่านี้น่าจะดีค่ะ เพราะ มันจะได้ความหนึบๆกรึบๆกว่าแบบนี้ ทานง่ายกว่าด้วย

- ปลาหิมะนึ่งซีอิ๊ว
อันนี้อร่อยค่ะ แนะนำ ไม่อ้วนด้วย น้ำซีอิ๊วหวานกลมกล่อม อร่อยมาก ตักราดข้าว กับเนื้อปลานุ่มนวลมากๆเลย ฟิน!

ร้านนี้เป็นร้านครอบครัวที่ทานได้บ่อยมากค่ะ เพราะ รสชาติอร่อยดีหลายเมนูเลย ทานง่าย สั่งมาแชร์ๆกันได้ความอบอุ่นแบบจีนดีเลย แนะนำค่ะ
